**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/127-32/2021.

**57/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**Magyar Kézilabda Szövetség Országos Tornaterem Felújítási Program VI. ütemű program tárgyában készült módosító szerződés elfogadásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. **Elfogadom** a **Magyar Kézilabda Szövetség (**továbbiakban: **MKSZ) által** **megküldött, és a 26/2021. PM határozattal elfogadott szerződés módosítását**, valamint **gondoskodom annak aláírásáról** a határozat 1. számú mellékletét képező tartalommal az alábbiak szerint:

Az Országos Tornaterem Felújítási Program *„Komplex sportcsarnok és tornaterem felújítási program”* keretében a Tiszavasvári Város Önkormányzata tulajdonában és a Városi Kincstár üzemeltetésében lévő, **Városi Sportcsarnokban** (4440 Tiszavasvári, Petőfi u. 1-3., 2448/6 hrsz) megvalósuló felújításra vonatkozóan a kivitelezés alatt felmerült szükséges pótmunka igény jelentkezett. Erre tekintettel a Műszaki Dokumentáció módosítása szükséges, mely a tulajdonos és az üzembentartó részére kiadással nem jár.

1. Jelen döntésemről értesítem a Városi Kincstár igazgatóját, és felkérem, hogy a módosító szerződést írja alá.
2. Intézkedem az önkormányzat és a Városi Kincstár által aláírt módosító szerződés megküldéséről az MKSZ részére.

**INDOKOLÁS**

Az **MKSZ** által kiírt **Országos Tornaterem Felújítási Program**jának keretében a *„Komplex sportcsarnok és tornaterem felújítási program”* pályázati kategóriában 2020. januárjában az önkormányzat pályázatot nyújtott be a Városi Sportcsarnok felújítására. A beruházás a **26/2021. PM határozattal elfogadott** megállapodás szerint megkezdődött, 2021. február 09. napján a terület átadás-átvétele megtörtént.

Az építési munkák megkezdését követően a VIRTEM Kft., mint kivitelező jelezte, hogy a tetőszerkezettel kapcsolatban pótmunka szükségessége merült fel, és emiatt a Műszaki Dokumentációt módosítani kell.

A felmerült pótmunka az új műszaki dokumentáció alapján az összesen 980 m hosszúságban a kúpcserép alá kerülő kúpalátét szalag felhelyezése, mely a kúpcserép és a tetőcserép közötti kisebb rések nedvesség és porhó elleni védelmét megoldja, és a kiszellőzést is biztosítja.

Erre tekintettel az építési munkák elvégzésének költsége változik, 111.349.015 Ft-ra nő, azonban ez nem jelent az önkormányzat részére kiadást.

Jelen módosító szerződés az eredeti megállapodásban foglalt, módosítással nem érintett rendelkezései változatlan tartalommal maradnak.

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2021. március 25.

 **Szőke Zoltán**

 **polgármester**

**1. sz. melléklet**

**MÓDOSÍTÓ SZERZŐDÉS**

Amely létrejött

egyrészről: a **MAGYAR KÉZILABDA SZÖVETSÉG** (székhelye: : 1087 Budapest Könyves Kálmán krt. 76.; nyilvántartó bíróság neve: Fővárosi Törvényszék; nyilvántartási száma: 01-07-0000019; képviseletében eljár: Novák András operatív igazgató; továbbiakban: **„MKSZ”**);

másrészről a **Tiszavasvári Város Önkormányzata** (székhely: 4440 Tiszavasvári, Városháza tér 4.; statisztikai azonosító jel: 15732468-8411-321-15; adószáma: 15732468-2-15; képviseletében eljár: Szőke Zoltán polgármester; továbbiakban: **„Tulajdonos”**)

 és

a **Városi Kincstár Tiszavasvári** (székhely: 4440 Tiszavasvári, Báthori u. 6.; statisztikai azonosító jel: 15445964-8411-322-15; adószáma: 15445964-2-15; képviseletében eljár: Huri-Szabó Szilvia igazgató; továbbiakban: **„Városi Kincstár”**)

(MKSZ, Tulajdonos és Városi Kincstár együttes említésük esetén továbbiakban „**Szerződő Felek”**)között a mai napon, az alábbi feltételekkel:

Szerződő Felek elöljáróban rögzítik, hogy jelen szerződés megrendelője, a Magyar Kézilabda Szövetség tornaterem/tornacsarnok felújítási programot (továbbiakban: **„Felújítási Program”**) támogató nyílt pályázatot hirdetett meg sportszervezetek és önkormányzatok számára. A pályázat meghirdetésének konkrét célja a leromlott állapotba került, kézilabdázásra alkalmas tornatermek korszerűsítése, és ezáltal a kézilabda utánpótlás-nevelés infrastrukturális feltételeinek javítása, a sportág tömegesítésének elősegítése érdekében. A program összhangban van az MKSZ hosszútávú stratégiai fejlesztési koncepciójával és a látvány-csapatsport támogatás rendszerében, az MKSZ sportágfejlesztési programja keretében kerül megvalósításra a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet szabályaira figyelemmel.

1. Szerződő Felek elöljáróban rögzítik továbbá, hogy a Pályázati Eljárásban Pályázó érvényes, azaz a felhívásban meghatározott feltételrendszernek megfelelő, és eredményes, azaz az MKSZ által meghatározott bírálati szempontrendszer szerint támogatandónak minősített pályázatot (továbbiakban: **„Pályázat”**) nyújtott be, mely Pályázat alapján szerződő felek 2021. február 1. napján egymással megállapodást (továbbiakban: **„Megállapodás”**) kötöttek a Pályázó Pályázata szerint a Felújítási Program keretében felújíttatni kívánt: 4440 Tiszavasvári, Petőfi u. 1-3. alatt található ingatlanon (továbbiakban: **„Ingatlan”**) az épület szerkezetét nem érintő, nem építésiengedély-köteles felújítási és korszerűsítési munkálatok (továbbiakban: **„Felújítási Munkák”**) elvégzésére, valamint az elvégzett munkák eredményeként a Tulajdonosnál jelentkező gazdagodás elszámolására és megtérítésére, bérleti és albérleti jogviszony létesítése mellett. A Megállapodás elválaszthatatlan mellékletét képezte az Építési Munkák műszaki tartalmát részletesen meghatározó műszaki dokumentáció (továbbiakban: **„Műszaki Dokumentáció”**).
2. Szerződő Felek egybehangzóan kijelentik, hogy az Építési Munkák megkezdését követően kölcsönösen észlelték az Építési Munkák műszaki tartalma módosításának szükségességét, melyre tekintettel jelen módosító szerződés aláírásával megállapodnak, hogy a Megállapodást jelen módosító szerződésben írtakkal módosítják.
3. Szerződő Felek a Műszaki Dokumentációt módosítják és megállapodnak, hogy a jelen módosító szerződés 1. számú elválaszthatatlan melléklete szerinti új műszaki dokumentáció (továbbiakban: **„Új Műszaki Dokumentáció”**) határozza meg a jövőben az Építési Munkák műszaki tartalmát. Szerződő Felek rögzítik, hogy az Új Műszaki Dokumentáció a korábbi Műszaki Dokumentációban nem szereplő munkákat is tartalmaz, ezen munkálatok rövid leírása: pótmunka. Az Új Műszaki Dokumentáció elfogadása szükségességét igazoló dokumentumok jelen módosító szerződés 2. számú elválaszthatatlan mellékletét képezik.
4. Szerződő Felek megállapodnak, hogy az Új Műszaki Dokumentáció elfogadására tekintettel az Építési Munkák elvégzésének költsége (továbbiakban: **„Építési Költség”**) változik, a Felújítási Költség Szerződő Felek által kölcsönösen elfogadott új összege: 111.349.015,- Ft (azaz száztizenegymillió-háromszáznegyvenkilencezer-tizenöt forint; továbbiakban **„Új Építési Költség”**). Pályázó és Tulajdonos elismerik, hogy az Új Építési Költség összege megalapozottságáról, az Építési Költség és az Új Építési Költség közötti különbség indokoltságáról az Új Műszaki Dokumentáció ismeretében szakértő tanácsadók bevonásával jelen módosító szerződés aláírását megelőzően maguk is meg tudtak győződni.
5. Szerződő Felek szakértő tanácsadókkal történt egyeztetést követően jelen módosító szerződés aláírásával visszavonhatatlanul, kölcsönösen elismerik, hogy az Új Műszaki Dokumentáció szerinti Építési Munkák eredményeként a Tulajdonos gazdagodni fog, mivel a szakszerűen elvégzett Építési Munkák az Ingatlanban értéknövekedést eredményeznek. Szerződő Felek szakértő tanácsadókkal történ egyeztetést követően jelen módosító szerződés aláírásával kölcsönösen és visszavonhatatlanul elismerik, hogy a Tulajdonos gazdagodásának értéke az Új Műszaki Dokumentáció elfogadására, az Építési Munkák műszaki tartalmának megváltozására tekintettel módosul, a gazdagodás új értéke (továbbiakban: „**Új Gazdagodási Érték”**) az Új Építési Költség összegével megegyezően 111.349.015,- Ft (azaz száztizenegymillió-háromszáznegyvenkilencezer-tizenöt forint).
6. Szerződő Felek a Megállapodásban tett szavatoló nyilatkozataikat jelen módosító szerződés aláírásával is megerősítik.
7. Szerződő Felek jelen módosító szerződés esetleges módosítására, megszűntetésére, a jelen módosító szerződés alapján vagy azzal kapcsolatosan közlendő jognyilatkozatokra a Megállapodásra kikötöttekkel egyezően az írásbeli forma kizárólagos érvényességét kötik ki. Az értesítés, nyilatkozat ajánlott-tértivevényes úton történt elküldés esetén abban az esetben is kézbesítettnek tekintendő a postára adástól számított ötödik napon, ha a tértivevény a jelen megállapodásban megjelölt címről (címváltozás bejelentése esetén a bejelentett új címről) „nem kereste”, „elköltözött”, „címzett ismeretlen” vagy „nem vette át” jelzéssel érkezik vissza. Faxon történt értesítés akkor számít kézbesítettnek, ha a küldő készüléke az elküldést sikeresnek minősítette. Szerződő Felek az elektronikus levélben (e-mail) történő, joghatályos jognyilatkozat-tétel lehetőségét kizárják.
8. Szerződő Felek jelen módosító szerződésben rögzítik, hogy a Városi Kincstár Tiszavasvári nem, mint **„Vagyonkezelő”**, hanem **„Városi Kincstár”**-ként kerül megnevezésre, mivel a Városi Kincstár a Tiszavasvári Városi Sportcsarnok üzembentartója, nem pedig vagyonkezelője. Szerződő felek rögzítik, hogy az eredeti Megállapodás minden pontjában, ahol **„Vagyonkezelő”** szerepel, „**Városi Kincstár”** értendő.
9. A Megállapodás jelen módosító szerződéssel nem érintett rendelkezései változatlan tartalommal maradnak hatályban.

Jelen módosító szerződést Szerződő Felek gondos átolvasását és közös értelmezést, valamint jogi képviselőikkel történt külön egyeztetést követően, mint akaratukkal mindenben megegyezőt, jóváhagyólag írták alá, törvényes képviselőik útján.

|  |  |
| --- | --- |
| ***Budapest, 2021.március ….*** | ***Tiszavasvári, 2021. március ….*** |
|  |  |
|  |  |
| ***Magyar Kézilabda Szövetség*** | ***Tiszavasvári Város Önkormányzata*** |
| *(képv.: Novák András operatív igazgató)* | *(képv.: Szőke Zoltán polgármester)* |
|  |  |
|  |
|  |
| ***Tiszavasvári, 2021. március ….*** |
|  |
|  |
| ***Városi Kincstár Tiszavasvári*** |
| *(képv.: Huri-Szabó Szilvia igazgató)* |

**2. sz. melléklet**



**3. sz. melléklet**

